กินยาคุมฉุกเฉินไปเมื่อวันที่ 6 July แล้วหลังจากนั้น1อาทิตย์วันที่ 12 July มีเลือดออก คล้ายประจำเดือน แต่จนถึงวันนี้(12Aug) เมนยังไม่มาเลย อันนี้ผิดปกติไหมคะ แล้วถ้าเมนยังไม่มา สามารถทานยาเลื่อนเมน ได้ไหมคะ
สวัสดีค่ะ ยาคุมฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังโดยประจำเดือนอาจมาคลาดเคลื่อนได้ แต่ไม่ควรถึงขั้นไม่มา อาจซื้อชุดตรวจการตั้งครรภ์ทางปัสสาวะมาตรวจเองเบื้องต้น หากไม่แน่ใจผลควรไปพบสูตินรีแพทย์ ยังไม่ควรซื้อยาเลื่อนประจำเดือนมากินเพิ่มค่ะถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก